b'\n_START_ARTICLE_\nMiroslav Berto\xc5\xa1a\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini kmetijskega in\xc5\xbeenirja Ivana in u\xc4\x8diteljice Zore Berto\xc5\xa1a, rojene Niki\xc4\x87. Osnovno \xc5\xa1olo je za\xc4\x8del obiskovati v Somboru, zaklju\xc4\x8dil pa v Pulju, kamor se je dru\xc5\xbeila leta 1947 preselila. Maturiral je na gimnaziji v Pulju (1957), iz knji\xc5\xbeevnosti in  zgodovine je diplomiral na pedago\xc5\xa1ki akademiji v Pulju (1966) in iz zgodovine \xc5\xa1e na Univerzi v Zagrebu, prav tam je leta 1981 z delom Gospodarske i etni\xc4\x8dke prilike u mleta\xc4\x8dkem dijelu Istre u doba kolonizacije (XVI. i XVII. st.) tudi doktoriral. ( mleta\xc4\x8dki del Istre - bene\xc5\xa1ki del Istre). \xc4\x8clanke je za\xc4\x8del objavljati \xc5\xbee v dija\xc5\xa1kih letih, s publicistiko se je ukvarjal tudi kot \xc5\xa1tudent. Od 1963 pa se posve\xc4\x8da predvsem zgodovini. Opravil je \xc5\xa1tevilne raziskave v slovenskih, italijanskih, francoskih in  hrva\xc5\xa1kih arhivih. Njegove raziskave so posve\xc4\x8dene predvsem Istri. Od 1963 je predaval na pedago\xc5\xa1ki akademiji v Pulju, 1969 je postal asistent v puljski delovni enoti zavoda za zgodovinske in dru\xc5\xbebene znanosti Hrva\xc5\xa1ke akademija znanosti in umetnosti na Reki ter 1986 postal znanstveni svetnik tega zavoda. Vzporedno je predaval na puljski pedago\xc5\xa1ki akademiji, vodil podiplomski \xc5\xa1tudij na Univerzi v Zadru in predaval na raznih te\xc4\x8dajih, strokovnih posvetovanjih in kongresih. Leta 1990 je bil sprejet med izredne \xc4\x8dlane Hrva\xc5\xa1ke akademija znanosti in umetnosti.'